[bookmark: bookmark0]МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№ 8121К - 15271/30.09.2026 г.

ОТНОСНО: Обявяване на конкурс за преминаване в по-високи по вид длъжности на държавни служители в МВР


На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406 от 14 април 2015 г. за условията и реда за провеждане на конкурс за преминаване в по-високи по вид длъжности на държавни служители в МВР,

[bookmark: bookmark1]ОБЯВЯВАМ:

I. Конкурс за преминаване в по-високи изпълнителски длъжност в Областна дирекция на МВР – Разград, както следва:
Районно управление  - Разград
Сектор „Охранителна полиция“
Група „Териториална полиция“
- полицейски инспектор VІ - V степен – 2 (две)  вакантни длъжности.

II. ИЗИСКВАНИЯ към кандидатите за участие в конкурса:
1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на младши изпълнителски длъжности;
2. Да имат придобита минимална образователно- квалификационна степен на висшето образование “бакалавър” по смисъла на чл. 42, ал. 1, т. 1, буква „б“ от Закона за висшето образование.
3.  Да имат завършен курс за първоначална професионална подготовка в Академията на МВР;
4. Към крайната дата за подаване на заявления за участие в конкурса да имат не по-малко от 3 (три) години професионален стаж в МВР на младши изпълнителски длъжности; 
5. Да отговарят на изискванията на длъжностната характеристика за длъжността;
6. Да отговарят на изискванията, определени в Класификатор на длъжностите в МВР, утвърден с M3 № 8121 з-140/24.01.2017 г.;
7. Да не са с влязла в сила заповед за налагане на дисциплинарно наказание по чл. 197. ал. 1. т. 4 или 5 от Закона за МВР и срокът на действие на наказанието не е изтекъл към крайната дата за подаване на заявленията за участие;
8. Да няма срещу тях образувано дисциплинарно производство по реда на чл. 207. ал. 1 от Закон за МВР към крайната дата за подаване на заявленията за участие;
9. Да не са временно отстранени от длъжност.


III. Необходими документи за участие в конкурса, място и срок за подаването им:
1. В 7 (седем) дневен срок, считано от деня, следващ публикуването на заповедта в електронната страница на дирекция „Човешки ресурси“ - МВР, всеки кандидат подава заявление до председателя на конкурсната комисия, към което прилага следните документи:
1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, б. „в“ от Закона за висшето образование. В случай, че дипломата на кандидата е вписана в регистъра по чл. 10, ал. 2, т. 3, б. „в“ от Закона за висшето образоване, в заявлението по ал. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението се посочва номерът, под който документът е регистриран в Националния център за информация и документация. Кандидатите имат задължение да извършват проверка в регистрите за наличието на регистрация на дипломата;
1.2. Кадрова справка за професионалния стаж, получени отличия и награди и наложени дисциплинарни наказания, индивидуалните оценки по реда на наредбата по чл. 178, ал. 2 ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406 от 14 април 2015 г., изготвена от съответното звено „Човешки ресурси“ по месторабота;
1.3. Копие на документ, удостоверяващ завършен курс за първоначална професионална подготовка в Академията на МВР;
1.4. Други документи (удостоверения, сертификати и други), които имат отношение към конкурса.
2. Заявлението по т. 1 да се регистрира в деловодството на структурното звено по месторабота и да се изпрати по служебен ред в сектор „Координация, административно и правно обслужване и човешки ресурси “при Областна дирекция на МВР - Разград.
3. До участие в конкурса не се допускат кандидати, подали заявление извън срока по т. 1.

IV. Начин за провеждане на конкурса:
1. Проверка на професионалните знания на кандидатите чрез писмена разработка в рамките на 180 минути по тема от следните тематики:
· Правомощия на полицейските органи, съгласно Закона за Министерството на вътрешните работи;
· Ред и организация на дейността в Министерството на вътрешните работи по териториалното обслужване на населението;
· Ред и организация за осъществяване на превантивна дейност от полицейските органи на МВР;
· Методически указания за действията на служителите в МВР по Закона за защита от домашното насилие;
· Етичен кодекс за поведение на държавните служители в МВР.
1.2. Начин на оценяване - писмената разработка се оценява в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.
1.3. ОПРЕДЕЛЯМ елиминаторен праг от получената окончателна оценка - 4,00 (четири).
1.4. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Психологично изследване.
Психологичното изследване да се проведе от Института по психология - МВР, в съответствие с Методика за провеждане на психологично изследване - Приложение № 1 към чл. 17, ал. 4 от Наредба рег.№ 8121з-406/14.04.2015 г.

3. Структурирано интервю - съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015г. за условията и реда за провеждане на конкурс за преминаване в по-висока по вид длъжност на държавните служители в МВР).
3.1. Начин на оценяване - съгласно т. 3 от Методиката за провеждане и оценка на структурирано интервю.
3.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.
4. Крайна оценка - сбор от оценката на професионалните знания и оценката от структурираното интервю.

V. Конкурсната процедура да се проведе в срок до 3 (три) месеца от обявяването на конкурса.

VI. Определям състав на конкурсната комисия:

………………………………………………………………………………………

VII. Обжалване на конкурса - по реда на чл. 163а от ЗМВР.

VIII. Председателят на конкурсната комисия да създаде организация за провеждане и приключване в срок на конкурсната процедура.

IX. Заповедта да се публикува в електронната страница на дирекция „Човешки ресурси“ - МВР в интранет и интернет и да се изпрати на структурите по чл. 37 от Закона за МВР за сведение и изпълнение. 

Иван Демерджиев




